
DR 31.7.2018                                                                    65                   

 
Selain itu kementerian juga akan mengadakan beberapa sesi libat urus dengan 

Kementerian Luar Negeri dan NGO bagi mendapatkan pandangan dan persetujuan untuk 
mewujudkan satu akta khas khusus bagi menangani isu kesaksamaan gender.  

Seterusnya, bagi tujuan tersebut kementerian akan mengadakan beberapa sesi libat 
urus bersama Jabatan Kemajuan Islam Malaysia (JAKIM), badan-badan keagamaan dan 
juga kerajaan negeri pada bulan Ogos ini 2018 bagi mendapatkan pandangan dan maklum 
balas dari pihak pemegang taruh yang berkaitan, stakeholders, dengan izin.  

Untuk penjelasan Yang Berhormat Merbok, kementerian sentiasa menyokong dasar 
kerajaan yang memberi peluang sama rata kepada semua selari dengan prinsip 
kesamarataan dalam Perkara 8, Perlembagaan Persekutuan. Ideologi gender telah lama 
berakar umbi dalam minda masyarakat dan mencorakkan tingkah laku dan keluarga terhadap 
kaum wanita dan lelaki.  

Amalan persepsi gender ini merupakan penghalang utama dalam pembangunan, 
pemikiran dan juga penghalang kesamarataan dalam banyak aspek termasuk peluang 
mendapatkan bantuan dan pekerjaan bagi golongan wanita dan ibu tunggal. Kementerian 
melalui JPW akan mengadakan sesi libat urus dan penerangan mengarusperdana gender di 
setiap kementerian bertujuan untuk meningkatkan kesedaran dan kefahaman di kalangan 
pegawai awam mengenai konsep berkaitan gender kesaksamaan dan pembangunan agar 
setiap program yang dirancang dan dilaksanakan mengambil kira keperluan gender. 

Oleh itu cadangan Yang Berhormat Petaling Jaya berhubung dengan Parliament 
Select Committee berkenaan kesaksamaan gender adalah tertakluk kepada dapatan pihak 
kerajaan mengenai cadangan mewujudkan akta ini melalui sesi libat urus yang telah dan akan 
dilaksanakan. Pada Yang Berhormat Batu Kawan yang telah menyentuh isu kesaksamaan 
gender untuk remaja hamil yang masih bersekolah. Bagi remaja hamil yang ditempatkan di 
institusi kendalian kementerian, mereka akan meneruskan pendidikan di sekolah-sekolah 
kerajaan yang berhampiran.  

Mereka juga akan berpeluang untuk melanjutkan pelajaran  selepas melahirkan 
anak dengan sokongan JKM. Sebagai langkah yang membendung gejala remaja hamil, 
kementerian sedang meneliti pencapaian dasar dan Pelan Tindakan Pendidikan Kesihatan 
Reproduktif Dan Sosial Kebangsaan (PEKERTI), di bawah LPPKN dan akan mencadangkan 
penambahbaikan terhadap dasar dan pelan tindakan ini dalam masa terdekat. Dasar ini 
terpakai kepada  kesemua kumpulan masyarakat bagi meningkatkan kesedaran dan 
pengetahuan dalam bidang kesihatan reproduktif dan sosial.  

Selain itu, kementerian melalui LPPKN telah menjalankan kajian youth intervention, 
Best Practices of Youth Intervention in Malaysia yang dalam fasa terakhir dan akan diterbitkan 
pada akhir tahun ini 2018. Hasil daripada kajian ini akan digunakan bagi membangunkan 
modul pendidikan menangani isu seksual, kesihatan reproduktif dan sosial dalam kalangan 
wanita. Saya masuk dalam isu ini yang saya kira penting, isu KWSP.  

Yang Berhormat Parit Sulong dan Yang Berhormat Lanang menyentuh isu 
pelaksanaan caruman dua peratus KWSP. Perkara ini juga telah dijawab dalam Sesi 
Pertanyaan-pertanyaan Bagi Jawab Lisan pada 18 Julai yang lalu dan ucapan di bawah usul 
berkenaan Perkara Tadbir Kerajaan Peraturan Mesyuarat 17 di Kamar Khas pada hari 
semalam 30 Julai hari Isnin. 

Yang Berhormat Beaufort, pelaksanaan skim KWSP ini untuk suri rumah adalah 
inisiatif kerajaan bagi menggalakkan rakyat Malaysia... 

Dato’ Dr. Noraini Ahmad [Parit Sulong]: Yang Amat Berhormat Pandan, Parit 
Sulung.  

Dato’ Seri Dr. Wan Azizah Wan Ismail: Oh! 

Dato’ Dr. Noraini Ahmad [Parit Sulong]: Okey. Saya nak mengucapkan terima 
kasih di atas jawapan Yang Berhormat di dalam Kamar Khas semalam tetapi saya nak minta 
penjelasan lebih lanjut mengenai beberapa perkara. 

 

 

 



Selain itu kementerian juga akan mengadakan beberapa sesi libat urus dengan. Kementerian Luar Negeri dan NGO bagi mendapatkan pandangan dan persetujuan untuk mewujudkan satu akta khas khusus bagi menangani isu kesaksamaan gender. Seterusnya, bagi tujuan tersebut kementerian akan mengadakan beberapa sesi libat urus bersama Jabatan Kemajuan Islam Malaysia (JAKIM), badan-badan keagamaan dan juga kerajaan negeri pada bulan Ogos ini 2018 bagi mendapatkan pandangan dan maklum balas dari pihak pemegang taruh yang berkaitan, stakeholders, dengan izin. Untuk penjelasan Yang Berhormat Merbok, kementerian sentiasa menyokong dasar kerajaan yang memberi peluang sama rata kepada semua selari dengan prinsip kesamarataan dalam Perkara 8, Perlembagaan Persekutuan. Ideologi gender telah lama berakar umbi dalam minda masyarakat dan mencorakkan tingkah laku dan keluarga terhadap kaum wanita dan lelaki. Amalan persepsi gender ini merupakan penghalang utama dalam pembangunan, pemikiran dan juga penghalang kesamarataan dalam banyak aspek termasuk peluang mendapatkan bantuan dan pekerjaan bagi golongan wanita dan ibu tunggal. Kementerian melalui JPW akan mengadakan sesi libat urus dan penerangan mengarusperdana gender di setiap kementerian bertujuan untuk meningkatkan kesedaran dan kefahaman di kalangan pegawai awam mengenai konsep berkaitan gender kesaksamaan dan pembangunan agar setiap program yang dirancang dan dilaksanakan mengambil kira keperluan gender. Oleh itu cadangan Yang Berhormat Petaling Jaya berhubung dengan Parliament Select Committee berkenaan kesaksamaan gender adalah tertakluk kepada dapatan pihak kerajaan mengenai cadangan mewujudkan akta ini melalui sesi libat urus yang telah dan akan dilaksanakan. Pada Yang Berhormat Batu Kawan yang telah menyentuh isu kesaksamaan gender untuk remaja hamil yang masih bersekolah. Bagi remaja hamil yang ditempatkan di institusi kendalian kementerian, mereka akan meneruskan pendidikan di sekolah-sekolah kerajaan yang berhampiran. Mereka juga akan berpeluang untuk melanjutkan pelajaran selepas melahirkan anak dengan sokongan JKM. Sebagai langkah yang membendung gejala remaja hamil, kementerian sedang meneliti pencapaian dasar dan Pelan Tindakan Pendidikan Kesihatan Reproduktif Dan Sosial Kebangsaan (PEKERTI), di bawah LPPKN dan akan mencadangkan penambahbaikan terhadap dasar dan pelan tindakan ini dalam masa terdekat. Dasar ini terpakai kepada kesemua kumpulan masyarakat bagi meningkatkan kesedaran dan pengetahuan dalam bidang kesihatan reproduktif dan sosial. Selain itu, kementerian melalui LPPKN telah menjalankan kajian youth intervention, Best Practices of Youth Intervention in Malaysia yang dalam fasa terakhir dan akan diterbitkan pada akhir tahun ini 2018. Hasil daripada kajian ini akan digunakan bagi membangunkan modul pendidikan menangani isu seksual, kesihatan reproduktif dan sosial dalam kalangan wanita. Saya masuk dalam isu ini yang saya kira penting, isu KWSP. Yang Berhormat Parit Sulong dan Yang Berhormat Lanang menyentuh isu pelaksanaan caruman dua peratus KWSP. Perkara ini juga telah dijawab dalam Sesi Pertanyaan-pertanyaan Bagi Jawab Lisan pada 18 Julai yang lalu dan ucapan di bawah usul berkenaan Perkara Tadbir Kerajaan Peraturan Mesyuarat 17 di Kamar Khas pada hari semalam 30 Julai hari Isnin. Yang Berhormat Beaufort, pelaksanaan skim KWSP ini untuk suri rumah adalah inisiatif kerajaan bagi menggalakkan rakyat Malaysia... Dato' Dr. Noraini Ahmad [Parit Sulong]: Yang Amat Berhormat Pandan, Parit Sulung. Dato' Seri Dr. Wan Azizah Wan Ismail: Oh!. Dato' Dr. Noraini Ahmad [Parit Sulong]: Okey. Saya nak mengucapkan terima kasih di atas jawapan Yang Berhormat di dalam Kamar Khas semalam tetapi saya nak minta penjelasan lebih lanjut mengenai beberapa perkara.